**Tájékoztatás szünidei gyermekétkeztetésről**

Tájékoztatom a Tisztelt szülőt/törvényes képviselőt, hogy a gyermekek védelméről és a gyámügyi igazgatásról szóló 1997. évi XXXI. törvény 21/C. §-a alapján a települési önkormányzat a szünidei gyermekétkeztetés keretében a **rendszeres gyermekvédelmi kedvezményben részesülő, hátrányos helyzetű, valamint halmozottan hátrányos helyzetű gyermek** részére a gyermekétkezést biztosítja a tavaszi tanítási szünet időtartama alatt:

Az ingyenes szünidei étkezés a gyermek(ek) részére – az alábbi időszakban igényelhető:

**A szakképzésben részt vevő gyermekek részére a tavaszi szünetben**

**2024. március 28. (csütörtök) , 2024. április 02. (kedd)**

**összesen 2 munkanap**

**Az általános iskolai oktatásban részt vevő gyermekek részére a tavaszi szünetben**

**2024. március 28. (csütörtök), 2024. április 02. (kedd), 2024. április 03. (szerda), 2024. április 04. (csütörtök), 2024. április 05. (péntek)**

**összesen 5 munkanap**

A szünidei gyermekétkeztetés kizárólag munkanapon vehető igénybe, melyet:

* **CSOBÁD település esetében az Óvoda konyhájáról 12.30- 13.00 óra között**
* **INÁNCS település esetében Ináncsi Konyháról 11.30 órától 12.15 óra között**
* **HERNÁDSZENTANDRÁS településen a Gondozási Központból 13.00 órától 13.45 óra között kerül kiosztásra.**

**Felhívjuk a szülők figyelmét, hogy az óvodai és bölcsődei jogviszonyban lévő gyermekek nem jogosultak a szünidei gyermekétkeztetésre, mivel az intézmény nyitva tart.**

A szünidei gyermekétkeztetés igénybevétele**kizárólag elvitellel ételhordóban** lehetséges - ezért kérem, hogy megfelelő edényzetről gondoskodni szíveskedjen A szünidei gyermekétkeztetés igénybevétele**kizárólag a fentiek alapján**lehetséges, a jogosult gyermek szülője, más törvényes képviselője, vagy a szülő, más törvényes képviselő által megbízott személy által. A szülő vagy törvényes képviselő által megbízott személy kizárólag írásbeli meghatalmazás alapján jogosult az étel elvitelére.

Részletesebb tájékoztatást az Ináncs Közös Hivatal székhelyén nyújtunk a 06/46/456-101 telefonszámon.

Nagy Boglárka

jegyző